Manchester United jistgħu jisilfu lill-goalkeeper David de Gea qabel l-istaġun 2021-22 Manchester United jistgħu jisilfu lill-goalkeeper David de Gea qabel l-istaġun 2021-22. Il-goalkeeper ta' 30 sena kien bejn il-lasti għall-konfront tal-Europa League tat-team tiegħu ma' Granada nhar il-Ħamis filgħaxija iżda xorta waħda jidher li Dean Henderson se jkun qed jiġi ppreferut minnu fl-ordni f'Old Trafford. Henderson mistenni jibda l-konfront tal-Kampjonat Premier ta' nhar il-Ħadd kontra Tottenham Hotspur, b'De Gea jerġa' jkun fuq il-bank tas-sostituti. L-internazzjonali Spanjol riċentement ġie marbut li jitlaq lir-Red Devils, iżda għad fadallu iktar minn sentejn fil-kuntratt tiegħu f'Old Trafford. Manchester United mhumiex qed isibu xerrej għal De Gea fis-suq li ġej u għalhekk jistgħu jiddeċiedu li jsellfuh għall-istaġun 2021-22. L-ex player ta' Atletico Madrid għamel 435 dehra għar-Red Devils fil-kompetizzjonijiet kollha, inklużi 30 logħba matul il-kampanja kurrenti.